İqtisadçı ekspert Rəşad Həsənov nazirin «lüzumsuz» sözündən yararlanmasını düzgün sayır: «Qısa zamanda neft gəlirlərinin sürətlə çoxalması dövlət büdcəsini dəfələrlə artırdı. Axı 2003-cü illə müqayisədə 2013-cü ildə dövlət büdcəsinin xərcləri 15.5 dəfə artmışdı. Rəsmi qurumlar büdcə «tortundan» daha böyük pay qoparmaqdan ötrü yarışa girmişdi. Parıltılı layihələr şişirdilmiş xərclərlə dövlətə satılırdı. Dövlət büdcəsinə ictimai nəzarət mexanizmi, o cümlədən rəsmi qurumların maliyyə hesabatlılığı yox səviyyəsində idi».